**Αθήνα**: 23.11.2018

**Αρ. Πρωτ.**: 1429

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στην Π**άτρα στις 26 Νοεμβρίου ο Ι. Βαρδακαστάνης

Σε εκδήλωση της Περιφέρειας Δ. Ελλάδας και της ΠΟΜΑμεΑ Δ. Ελλάδας

Ομιλητής στην εκδήλωση «Το έργο των κοινωνικών δομών ως ελάχιστο δίκτυ κοινωνικής ασφάλειας μιας κοινωνίας σε κρίση», που θα πραγματοποιηθεί τη Δευτέρα 26 Νοεμβρίου και ώρα 18:00, στο «ROYAL THEATER» στην Πάτρα και διοργανώνεται από την Περιφέρεια Δυτικής Ελλάδας και την ΠΟΜΑμεΑ Δυτ. Ελλάδας, θα είναι ο πρόεδρος της Εθνικής Συνομοσπονδίας Ατόμων με Αναπηρία και του Ευρωπαϊκού Φόρουμ Ατόμων με αναπηρία (European Disability Forum) Ιωάννης Βαρδακαστάνης. Ο κ. Βαρδακαστάνης θα αναπτύξει το θέμα  «Το αναπηρικό κίνημα στο προσκήνιο. Διεκδικούμε το δικαίωμα στη ζωή με κοινωνική αξιοπρέπεια», που είναι και το θέμα της φετινής 3ης Δεκέμβρη, Εθνικής Ημέρας Ατόμων με Αναπηρία.

Η εκδήλωση θα περιλαμβάνει την παρουσίαση του έργου και του σκοπού των Κοινωνικών Δομών των Ατόμων που φιλοξενούν Άτομα με Αναπηρία της Π.Δ.Ε. και των Αθλητικών Σωματείων Ατόμων με Αναπηρία, ενώ θα γίνουν βραβεύσεις σε πρόσωπα που έχουν συνεισφέρει σημαντικά με την ατομική τους προσφορά στα Άτομα με Αναπηρία και σε αθλητές που είχαν σημαντικές διακρίσεις σε Παραολυμπιακούς Αγώνες, σε Πανελλήνια, Πανευρωπαϊκά και Παγκόσμια Πρωταθλήματα και σε προπονητικά προγράμματα των Special Olympics.

Κατά την έναρξη της εκδήλωσης θα απευθύνει χαιρετισμό ο Περιφερειάρχης Δυτικής Ελλάδας Απόστολος Κατσιφάρας και ο πρόεδρος της Π.ΟΜ.Α.μεΑ. Δυτικής Ελλάδας και Ιονίων Νήσων Ανδρέας Λίβανος.

ΠΑΝ- ΑΝΑΠΗΡΙΚΟ ΣΥΛΛΑΛΗΤΗΡΙΟ 3 ΔΕΚΕΜΒΡΗ 11 ΤΟ ΠΡΩΙ ΣΤΗΝ ΠΛ. ΚΛΑΥΘΜΩΝΟΣ ΣΤΗΝ ΑΘΗΝΑ! ΝΑ ΜΗ ΛΕΙΨΕΙ ΚΑΝΕΙΣ!

Τα άτομα με αναπηρία διεκδικούν το δικαίωμά τους στη ζωή με αξιοπρέπεια. Τίποτα για Εμάς, χωρίς Εμάς!

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).